
Republika e Kosovës
Republika Kosova-Republic of Kosovo
Qeveria–Vlada-Government

Ministria e Industrisë, Ndërmarrësisë dhe Tregtisë
Ministarstvo Industrije, Preduzetništva i Trgovine - Ministry of Industry, Entrepreneurship and Trade

Agjencia për Investime dhe Përkrahjen e Ndërmarrjeve në Kosovë

Thirrje publike për aplikim në shtandin shtetëror të Kosovës në panairin
“PLMA 2024” (World of Private Label) në Amsterdam/Holandë
	
Data e organizimit:
28-29 maj 2024
Adresa: RAI Amsterdam
                                 Europaplein 24, 1078 GZ, The Netherlands

Me qëllim të promovimit të kompanive Kosovare të sektorit të ushqimit, pijeve dhe produkteve jo-ushqimore, në gjetjen e tregjeve të huaja për eksport të produkteve dhe shërbimeve, Ministria e Industrisë, Ndërmarrësisë dhe Tregtisë (MINT) përmes Agjencisë për Investime dhe Përkrahjen e Ndërmarrjeve në Kosovë (KIESA) fton bizneset të aplikojnë përmes kësaj thirrje që të jenë pjesë e këtij aktiviteti ndërkombëtarë. KIESA mbulon shpenzimet e hapësirës ekspozuese, ndërtimin e stendës, regjistrimin e deri 10 subjekteve pjesëmarrëse (3 prej tyre nga sektori jo-ushqimor), shpenzimet e energjisë elektrike, pastrimin ditor, etj., ndërsa shpenzimet e udhëtimit, akomodimit, ushqimit, dërgimin e materialeve promovuese, etj. të subjekteve pjesëmarrëse do të merren përsipër nga vet subjektet pjesëmarrëse.

Afati për aplikim për pjesëmarrje është deri më 11.04.2024. Dokumentet e plotësuara si në vijim do të konsiderohen për vlerësim.

1. Aplikacioni i plotësuar më të dhënat bazike të subjektit aplikues;
1. Dëshminë që subjekti aplikues është i regjistruar në Republikën e Kosovës;
1. Dëshminë e xhirollogarisë aktive në njërën prej bankave të licencuara nga Banka Qendrore e Kosovës;
1. Kopjen e letërnjoftimit të personit të autorizuar të subjektit aplikues;
1. Vërtetimin nga gjykata që dëshmon që personi i autorizuar i subjektit nuk është nën hetime (kërkohet origjinali, jo me i vjetër se 30 ditë);
1. Deklaratën nën betim;
1. Vërtetimin e qarkullimit vjetor të subjektit aplikues për vitin fiskal 2023 nga Administrata Tatimore e Kosovës (ATK); dhe
1. Vërtetimin tatimor të subjektit aplikues për obligimet e kryera ndaj ATK, jo më e vjetër se 90 ditë nga data e lëshimit.

[bookmark: _GoBack]Në mungesë të cilit do dokument të kërkuar në listën e mësipërme aplikacioni i subjektit aplikues do të diskualifikohet. Për ketë aktivitetet sipas kritereve në vijim dhe vlerësimit të pikëve do të përzgjidhen deri 10 subjekte:
 
· 7 nga sektori i ushqimit dhe pijeve [ 2 prej tyre startup ( e themeluar 1-5 vjetet e fundit)]; dhe
· 3 nga sektori jo-ushqimor [ 1 prej tyre startup ( e themeluar 1-5 vjetet e fundit)].

Kriteret e vlerësimit:
· Produktet që subjekti aplikues do të ju ofrojë blerësve potencial në panair, maksimum 10 pikë: 
· 1 pikë për 1 produkt 
· 3 pikë për 2 produkte 
· 5 pikë për 3 produkte
· 7 pikë për 4 produkte  dhe 
· 10 pikë për 5 e më shumë produkte.

· Njohja e gjuhëve të huaja dhe aftësitë prezantuese, maksimum 10 pikë: 
· Gjuhë Angleze 5 pikë
· Gjuhë Holandeze 4 pikë dhe 
· Gjuhë tjera 1 pikë.

· Materialet promovuese në gjuhët e huaja, maksimum 10 pikë:
· Gjuhë Angleze 4 pikë
· Gjuhë Holandeze 4 pikë dhe 
· Gjuhë tjera 2 pikë.

· Shtetet ku janë eksportuar produktet/shërbimet e subjektit aplikues gjatë vitit 2023, maksimum 10 pikë: 
· Shtetet e BE-së 5 pikë
· Shtetet e CEFTA-së 3 pikë dhe
· Shtetet tjera 2 pikë.

Certifikime ndërkombëtare të subjektit, maksimum 5 pikë:
· ISO 3 pikë dhe 
· Certifikime tjera 2 pikë.

· Paraqitja e subjektit aplikues në panaire apo dhe B2B takime në 5 vitet e fundit, maksimum 5 pikë: 
· 1 deri në 3 panaire 3 pikë dhe
· 3 deri në 6 panaire 5 pikë.

Qarkullimi vjetor i subjektit aplikues gjatë vitit fiskal 2023, maksimumi 10 pikë: 
· 0 - 500.000 euro 4 pikë
·  500,001 – 1,000,000 euro 8 pikë dhe
· > 1,000.000 euro 10 pikë.
Kompanitë Start-up
· Njohja e gjuhëve të huaja dhe aftësitë prezantuese, maksimum 10 pikë: 
· Gjuhë Angleze 5 pikë
· Gjuhë Holandeze 4 pikë dhe 
· Gjuhë tjera 1 pikë.

· Materialet promovuese në gjuhët e huaja, maksimum 10 pikë:
· Gjuhë Angleze 4 pikë
· Gjuhë Holandeze 4 pikë dhe 
· Gjuhë tjera 2 pikë.

· Për kompanitë Start-up, qarkullimi i subjektit aplikues në vitin 2023, maksimumi 10 pikë: 
· 0 - 50.00 euro 4 pikë 
· 50.01 – 5,000 euro 8 pikë dhe 
· > 5,000 euro 10 pikë;

Më 09.04.2024, në ora 14:00, në sallën e takimeve të KIESA-s, organizohet sesioni informues ku zyrtarët e KIESA-s do tu përgjigjen pyetjeve lidhur me organizimin e panairit dhe mbështetjen e kompanive për pjesëmarrje në ketë panair. Subjektet që kanë nevojë për asistencë për plotësimin e këtij formulari, këshillohen gjithashtu të marrin pjesë në ketë takim.

Përparësi në përzgjedhje do të kenë subjektet të cilat nuk kanë marr pjesë në panaire ndërkombëtare në dy vitet e fundit të organizuara nga MINT/KIESA. Në rastet kur nuk plotësohet numri maksimal i subjekteve të kërkuara sipas kritereve për pjesëmarrje, atëherë do të merren parasysh aplikuesit tjerë të radhës.

Subjektet që dëshirojnë të aplikojnë për të marrë pjesë në panair duhet të shprehin interesimin e tyre duke plotësuar aplikacionin dhe ta dërgojnë bashke me dokumentet e tjera në mënyrë elektronike më së largu deri më 11.04.2024 në e-mail adresën: Export.Kiesa@rks-gov.net    

Në momentin e aplikimit subjekti pranon të gjitha përgjegjësitë, obligimet, kriteret dhe detyrat e parapara me legjislacionin në fuqi dhe kriteret e veçanta të parapara në këtë thirrje publike.

Informimi dhe pyetësori për shprehje të interesit mund të merren në KIESA-MINT apo të shkarkohen nga faqet e internetit:
mint.rks-gov.net dhe kiesa.rks-gov.net apo në e-mail adresën:
Export.Kiesa@rks-gov.net 

[image: ]
image1.png




image2.png
AGJENCIA

PER INVESTIME
DHE PERKRAHJEN
E NDERMARRJEVE
NE KOSOVE




